Парафія хоць і маладая, але з глыбокімі каранямі. Вера тут шанавалася стагоддзямі, перадавалася з пакалення ў пакаленне. Таму шмат дзетак наведваюць урокі рэлігіі, удзельнічаюць у святой Імшы. Вось і ў той дзень яны спявалі, а моладзь падрыхтавала сцэнку на тэму Божай міласэрнасці. Закладваюцца і новыя традыцыі. У прыватнасці, пры парафіі створана дабрачынная арганізацыя “Карытас”, якая бу­дзе аказваць дапамогу ўсім, хто апынуўся ў складанай жыццёвай сітуацыі.